Diari Oficial de la Generalitat Valenciana


Sumari del DOGV 5492, del 18-04-2007 (2007/4598)

RESOLUCIÓ de 14 de març de 2007, de la Conselleria de Territori i Habitatge sobre la declaració d'àrea de rehabilitació del centre històric d'Argelita (Castelló) exp. 12/0002/2006.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5492

Data del DOGV
:   18-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4598


Data del document
:   14-03-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Argelita
    * protecció del patrimoni
    * patrimoni arquitectònic
    * renovació urbana
    * administració local
    * ajuda a la construcció
    * pla d'urbanisme

Antecedents de fet
Primer. Ajuntament d'Argelita ha sol·licitat la declaració com a àrea de rehabilitació el centre històric de la localitat.
Segon. Argelita és un municipi de la comarca de l'Alt Millars situat en la vall que forma el riu Villahermosa.
L'àrea proposada comprén la pràctica totalitat del nucli urbà d'Argelita. És d'origen àrab, les edificacions que s'hi troben són majoritàriament habitatges unifamiliars que responen a la tipologia tradicional del municipi rural d'interior, amb altures de dues o tres plantes, caracteritzades generalment per façanes de composició simple, murs de maçoneria lluïts i pintats, buits de xicotetes dimensions en façanes i cobertes de teula.
Tercer. La grandària de l'àrea proposada és de 2,2 ha, d'un total de 6,4 ha de superfície en tot el nucli urbà.
El nombre aproximat d'habitatges en l'àrea és de 150
El nombre d'habitants no estacionals en l'àrea és de 80.
Quart. Actualment es troben en vigor el Projecte de delimitació de sòl urbà, aprovat per la COPUT en el 1988, amb successives modificacions puntuals, l'última aprovada definitivament al novembre de 2005.
Cinqué. Per a promoure la rehabilitació i la regeneració del centre històric, l'Ajuntament d'Argelita té previst bonificar amb un 50% de l'impost de construccions en les llicències d'obres en l'àrea sol·licitades durant els anys 2005 al 2007.
Sisé. El 27 de desembre s'emet un informe del Servei Territorial d'Habitatge i Projectes Urbans, en el qual es proposa la declaració de la zona delimitada en el plànol adjunt com a àrea de rehabilitació.
Seté. El 14 de març de 2007, s'emet la Proposta de declaració d'àrea de rehabilitació pel Servei de Rehabilitació de la Direcció General d'Habitatge i Projectes Urbans en què es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 14 del Decret 81/2006, de 9 de juny, del Consell de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer
Declarar com a àrea de rehabilitació el centre històric d'Argelita, la delimitació del qual es fixa en el plànol adjunt.
Segon
Es consideren d'aplicació les ajudes establides pels articles 65, 66 i 67 del Decret 81/2006 de 9 de juny, del Consell per a les actuacions protegides que s'efectuen en aquest àmbit.
Tercer
Es recomana, conforme a l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart
De conformitat amb la disposició addicional huitena del Decret 81/2006, de 9 de juny i l'Ordre 15 de novembre de 2004, de la Conselleria de Territori i Habitatge, després de la qualificació provisional de l'actuació de rehabilitació, s'instal·larà un cartell informatiu, segons el model facilitat per aquesta Conselleria.
Contra la present resolució que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que puga exercir qualsevol altre recurs que es crega oportú.
València, 14 de març de 2007. - El director general d'Habitatge i Projectes Urbans: Bernabé Bueno Miralles.